钦定古今图书集成/明伦汇编/氏族典/第412卷 > 杜中立
## 钦定古今图书集成/明伦汇编/氏族典/第412卷 > 杜中立

按《唐书杜兼传》：“兼从弟羔。羔子中立，字无为，以门荫
历太子通事舍人。开成初，尚真源长公主。中立数求
自试，转太仆、卫尉二少卿，历迁司农卿。绳吏急，反为
中伤，左徙庆王傅。久之，复拜司农卿，出为义武节度
使，卒。中立居官精明，吏下寒栗畏伏。虽坐累免，及复
用，亦不为宽假。其天资所长云。”